
KLASA: 124-04/26-01/
URBROJ: 2176-4-01-26-2
Novska, 1. listopada 2026.

           PRIJEDLOG
Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), i članka 37.  Statuta Grada Novske („Službeni vjesnik“ broj 8/21 i 13/23), Gradsko vijeće Gada Novske, na 9. sjednici  održanoj dana 1. listopada 2026. godine, donosi 

ODLUKU
o povećanju temeljnog kapitala 
u trgovačkom društvu ART Novska d.o.o.  za turizam, kulturu i rekreaciju

I.
Grad Novska kao  jedini je osnivač društva ART Novska d.o.o.  za turizam, kulturu i rekreaciju, OIB:  32856521470,  (u daljnjem tekstu: društvo), s postojećim temeljnim kapitalom društva  u iznosu od 300.000,00 eura, donosi odluku o povećanju temeljnog  temeljnog kapitala društva, novom uplatom.
II.
Povećanje temeljnog kapitala društva   iz točke I. ove Odluke iznositi će 130.000,00 eura, te će ovim povećanjem temeljni kapital društva iznositi  430.000,00 eura.

III.
Temeljem Ove Odluke, ovlašćuje se gradonačelnica Grada Novske, Marija Kušmiš, mag.oec., da kao skupština društva donese Odluku o povećanju temeljnog kapitala društva te da  potpiše Izmjene Izjave  o osnivanju društva, sukladno članku 457.  Zakona o trgovačkim društvima (“Narodne novine”, br. 111/93., 34/99., 121/99. – vjerodostojno tumačenje, 52/00. – Odluka Ustavnog suda Republike Hrvatske, 118/03., 107/07., 146/08., 137/09., 125/11., 152/11. – pročišćeni tekst, 111/12., 68/13., 110/15., 40/19., 34/22., 114/22., 18/23 i 130/23).

                                                                           OBRAZLOŽENJE  
Odluke o povećanju temeljnog kapitala  
u trgovačkom  ART Novska d.o.o.  za turizam, kulturu i rekreaciju društvu 

I. PRAVNI TEMELJ

Člankom 35., točka 5. Zakona o lokalnoj i područnoj (regionalnoj) samoupravi, između ostaloga određeno je da predstavničko tijelo osniva javne ustanove i druge pravne osobe za obavljanje gospodarskih, društvenih, komunalnih i drugih djelatnosti od interesa za jednicu lokalne samouprave, a isto je određeno člankom 37. Statuta Grada Novske. 
Kako se u slučaju povećanja temeljnog kapitala trgovačkom  ART Novska d.o.o.  za turizam, kulturu i rekreaciju  radi o potrebama izmjena Izjave o osnivanju društva , Gradsko vijeće Grada Novske nadležno je za donošenje ove Odluke.

II. OBRAZLOŽENJE
ART Novska d.o.o.  za turizam, kulturu i rekreaciju uputio  je prijedlog  Gradu Novskoj za financijsku podršku radi  osiguravanja sredstava za nastavak opremanja i daljnji razvoj Hotela Knopp.
Naime,  nakon operativnog rada pokazalo  se da postojeća razina opremljenosti nije dostatna za potpuno i učinkovito korištenje svih kapaciteta Hotela te da je stvarne potrebe bilo  moguće utvrditi tek kroz  iskustvo svakodnevnog poslovanja. 
Kako bi Hotel Knopp mogao započeti i nastaviti redovno poslovanje, Društvo je nakon otvaranja moralo vlastitim raspoloživim sredstvima financirati dodatne nabave, radove i usluge koje nisu bile obuhvaćene početnom razinom opremljenosti. U razdoblju od početka operativnog rada Društvo je za potrebe pokretanja, dodatnog opremanja i uspostave poslovanja utrošilo 100.000,00 eura vlastitih  sredstava. Navedeni trošak  bio je nužan  kako bi se odgovorilo na potrebe utvrđene nakon početka stvarnog korištenja objekta i omogućilo njegovo redovno funkcioniranje.
Osim nabavljene dugotrajne imovine, podmirene su raznovrsne druge potrebe povezane s pokretanjem i razvojem poslovanja, uključujući nabavu tehničku opremu, dodatno opremanje smještajnih i ugostiteljskih kapaciteta, funkcionalno uređenje terase, kuhinjsku i rashladnu opremu te druge nabave, radove i usluge potrebne za funkcioniranje Hotela.
Među operativno važnim realiziranim potrebama posebno se mogu izdvojiti računalna i tehnička oprema, opremanje terasa, dodatni kreveti,  zamrzivači, perilica i sušilica rublja. 
Kako Proces opremanja još nije završen, a osobito  se to odnosi na potrebu nabave dostavnog vozila, dodatne kuhinjske i rashladne opreme, konvektomata, sitnog inventara te ostale opreme potrebne za funkcioniranje Hotela i uredno poslovanje te povećanje operativnih kapaciteta i razvoja dodatnih usluga, društvu je potrebne financijska podrška.
Povećanjem temeljnog kapitala Društvu bi se osigurala sredstva nužna za nastavak opremanja, ulaganja te stvaranje uvjeta za učinkovitije korištenje postojećih kapaciteta, razvoj dodatnih usluga i povećanje vlastitih prihoda, sve u cilju stabilnog i održivog poslovanja.
Povećanje temeljog kapitala društva  iznosilo bi 130.000,00  eura čime bi se povećao  temeljni kapital društva na iznos od 430.000,00 eura.

Ova Odluka temelj je da  Skupština društva donese Odluku o povećanju temeljnog kapitala društva te da potpiše Izjavu o izmjeni Izjave od osnivanju društva  kojem bi se promijenio, odnosno povećao temeljni kapital društva. 

U skladu s navedenim, upućuje se Prijedlog Odluke o povećanju temeljnog kapitala  trgovačkom društvu ART Novska d.o.o.  za turizam, kulturu i rekreaciju Gradskom vijeću Grada Novske na raspravu i donošenje. 



									       GRADONAČELNICA

								                 Marija Kušmiš, mag.oec.								            

